Пријем радника - Окружни суд у Приједору

Област: Помоћно – технички послови

Рад на: Неодређено вријеме

Регија: Приједор

Отворено до:10.11.2022.године

Број извршилаца: 1

ОПИС РАДНОГ МЈЕСТА:

1. **Спремачица на одржавању чистоће – 1 извршилац**

* Опис послова:
* врши чишћење радних просторија, санитарних простора и уређаја, степеништа, прозора и стаклених површина, тепиха и других текстилних материјала који се налзи у радним просторијама, редовно и благовремено сваког 1-ог радног дана у мјесецу за тај мјесец осигурава, течност, папир, сапун и остала средства за одржавање санитарних чворова од економа и брине се за њихову попуну у санитарним чворовима, врши замјену завјеса у канцеларијама, пере завјесе обавезно једном мјесечно, износи смеће на депонију, благовремено саопштава домару и секретару суда о кваровима и неисправним инсталацијама у згради суда и кваровима на средствима којима рукује и обавља и друге послове по наредби предсједника суда и секретара суда

ОПШТИ И ПОСЕБНИ УСЛОВИ ЗА ПРИЈЕМ У РАДНИ ОДНОС

1. Општи услови:

- да је држављанин Републике Српске или Босне и Херцеговине

- да је старији од 18 година

- да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за рад у државним институцијама

- да има општу здравствену способност

- да се против њега не води кривични поступак

2. Посебни услови::

- завршена основна школа и 6 (шест) мјесеци рада на истим или сличним пословима.

Уз пријаву на конкурс кандидати су дужни да доставе доказе о испуњавању општих и посебних услова, и то оригинал или фотокопије сљедећих докумената:

- личне карте или пасоша

- дипломе о завршеној стручној спреми

- доказ о траженом радном искуству

Испуњеност других услова наведених у јавном конкурсу кандидат доказује изјавом која је саставни дио пријаве на јавни конкурс, а која се може преузети у електронском облику на службеној интернет страници суда.

Непотпуне и неблаговремене пријаве неће се узети у разматрање.

Са кандидатима који у потпуности испуњавају услове из конкурса, Комисија за пријем радника ће претходно обавити интервју и тестирање, о чему ће кандидати бити благовремено обавјештени телефонским путем на контакт телефон који су дужни навести у пријави.

Доказ о здравственој способности доставља изабрани кандидат по завршетку конкурса.

Пријаве се достављају поштом, са назнаком „За конкурс“ или лично на адресу: Окружни суд у Приједору, Улица Николе Пашића бб, Приједор.

Рок за подношење пријава је **15 (петнаест)** дана од дана објављивања у дневним новинама **„Глас Српске“.**

Са свим кандидатима, који буду испуњавали опште и посебне услове из конкурса, комисија за пријем ће обавити интервју, о чему ће кандидати бити благовремено обавјештени поштом или телефонским путем, из којег разлога кандидати у пријави треба да наведу своју адресу и број телефона.

Изабрани кандидат дужан је у року од **7 (седам)** дана од дана објављивања резултата јавног конкурса на огласној табли суда и службеној интернет страници Суда Комисији доставити оригинале или овјерене фотокопије сљедећих докумената:

- увјерење о држављанству Републике Српске или БиХ;

- увјерење о општој здравственој способности;

- дипломе о одговарајућој стручној спреми;

- увјерење да није осуђиван за кривично дјело на безусловну казну затвора од најмање шест мјесеци, или за кривично ђело које га чини неподобним за обављање послова у државној инситуцији, односно, органу управе.

Ако изабрани кандидат наведене доказе не достави у прописаном року, или ако, на основу достављених доказа, Комисија утврди да кандидат не испуњава опште и посебне услове, позваће сљедећег кандидата по броју освојених бодова са листе успјешних кандидата да поступи у складу са горе наведеним.

Предсједник суда

Мр Душко Милоица

У Приједору, 24.10.2022. године

Број: 16-0-СУ-22-000-381